સુરેન્દ્રનગર જિલ્લામાં આ વર્ષે અતિ ભારે વરસાદ થતા અને નોટબંધી તથા જી.એસ.ટી.ના ગ્રહણને લઈને અત્યાર સુધી મંદીનો માહોલ જોવા મળતો હતો. પરંતુ જેમ જેમ દિવાળી અને નૂતન વર્ષના દિવસો નજીક આવતા જાય છે તેમ ઝાલાવાડીઓ દરેક વસ્તુને ભૂલી જઈને વર્ષના સૌથી મોટા તહેવારની ઉજવણીમાં લાગી ગયા છે. દીપાવલી વર્ષની ઉજવણી માટે ફટાકડા, તૈયાર દિવડાની ભારે ખરીદી લોકો કરી રહ્યા છે. આ ઉપરાંત નૂતન વર્ષમાં પહેરવા માટે તૈયાર કપડાનું બજાર પણ હાલ ગરમાઈ રહ્યું છે. કાપડ લઈને સીવડાવવાની પળોજણમાં પડવા કરતા લોકો તૈયાર કપડા લેવાનું પસંદ કરે છે.